**JÄÄKIEKKO**

**1 YLEISTÄ**

Sotilasurheiluliiton jääkiekkomestaruuskilpailuissa noudatetaan Suomen Jääkiekkoliiton harraste- ja seniorisääntöjä ( [www.finhockey.fi](http://www.finhockey.fi/) ) sekä Suomen Sotilasurheiluliiton yleissääntöjä alla olevin poikkeuksin.

**2 OSALLISTUMISOIKEUS**

Jääkiekkomestaruuskilpailuun voivat osallistua Sotilasurheiluliiton rekisteröidyt jäsenseurat, jotka esiintyvät varuskunnan urheilijoiden nimellä. Jos samalta paikkakunnalta tulee useampi kuin yksi joukkue, nimetään ne XXXVU I, XXXVU II jne.

Lisäksi turnaukseen voivat osallistua Millog Oy, Puolustuskiinteistöt Oy ja Leijona Catering Oy edustaen organisaatiotaan.

**3** **EDUSTUSOIKEUS**

Edustusoikeus yleissääntöjen mukaisesti. Perheenjäsenillä ei ole osallistumisoikeutta.

**4** **MESTARUUSKILPAILUJEN JÄRJESTÄMINEN**

**4.1** **Kilpailukutsu**

Kilpailukutsu on julkaistava vähintään kuukautta aikaisemmin yleissääntöjen mukaisesti. Kutsu on hyväksytettävä kilpailuvaliokunnalla ennen sen julkaisua.

Kilpailukutsussa tulee noudattaa liiton kilpailukutsumallia.

**4.2 Otteluohjelma ja kilpailuohjeet**

Otteluohjelma ja kilpailuohjeet on julkaistava viikkoa ennen kilpailuja. Ennen niiden julkaisua ne on hyväksytettävä kilpailuvaliokunnalla.

# 4.3 Varustus

Kilpailusuorituksen aikana joukkueet esiintyvät Suomen Jääkiekkoliiton sääntöjen mukaisessa varustuksessa.

**5** **TUOMARINEUVOSTO**

Tuomarineuvosto perustetaan yleissääntöjen mukaisesti.

**6** **KILPAILUT**

**6.1** **Yleistä**

Liiton jääkiekkomestaruuskilpailut ratkaistaan vuosittain jäljempänä esitetyn ottelujärjestelmän mukaisesti.

Samassa seurassa pelaaja ei voi edustaa usealla eri sarjatasolla, pois lukien kilpailun aikana loukkaantunut maalivahti voidaan korvata saman seuran toisen tason maalivahdilla.

Kaikissa otteluissa on pidettävä pöytäkirjaa, jossa on oltava vähintään joukkueiden nimet, pelaajaluettelot, aika ja paikka sekä pöytäkirjan pitäjän että erotuomareiden nimet.

Pelaaja ei voi edustaa useata eri joukkuetta. Poikkeuksena jos joukkueen maalivahti loukkaantuu, tällöin tuomarineuvoston päätöksellä voidaan maalivahti korvata toisen joukkueen pelaajalla.

**6.2** **Sarjat**

Sarjat määritetään osallistuvien joukkueiden lukumäärän perusteella. Jonka jälkeen muodostetaan otteluohjelmat.

**6.4.**      **Peliaika, kentänjäädytys ja pistelasku**

Peliaika on 2 x 20 min juoksevaa peliaikaa, josta ottelun kaksi viimeistä peliminuuttia on tehokasta peliaikaa.

Maaleista ja tuomarin pyynnöstä juokseva peliaika keskeytetään.

Ottelun kokonaiskesto voidaan rajata turnauskohtaisesti.

Molemmat joukkueet voivat käyttää yhden 30 sek aikalisän per ottelu.

Pisteet jaetaan siten, että

-  voitetusta ottelusta saa kolme (3) pistettä

-  tasapelistä yhden (1) pisteen

-  tappio jättää pisteittä (0).

Mikäli lohkossa kahdella/useammalla on sama pistemäärä, ratkaistaan paremmuus

1.  keskinäisen ottelun tuloksen perusteella

2.  keskinäisten ottelujen tuloksien perusteella (pisteet)

3.  keskinäisten ottelujen maalierolla

4.  keskinäisten ottelujen tehtyjen maalien määrällä

5.  keskinäisten ottelujen päästettyjen maalien määrällä

6.  kaikkien ottelujen maalierolla

7.  kaikkien ottelujen tehtyjen maalien määrällä

8.  tuomarineuvoston suorittamalla arvonnalla

Pudotuspelin ja loppuottelun päättyessä tasan ratkaistaan paremmuus kilpailujen järjestäjän etukäteen ilmoittamalla tavalla joko äkkikuolemaperiaatteella (jatkoerä 5 min) ja/tai voittomaalikilpailulla.

Voittomaalikilpailu:

-  ennen kilpailua suoritetaan arvonta, arvonnan voittanut joukkue valitsee, kumpi joukkueista aloittaa

-  joukkue nimeää kolme (3) eri pelaajaa laukaisijoiksi

-  mikäli ratkaisua ei vielä syntynyt, niin jatketaan pelaaja-pelaaja vastaan periaatteella.

**6.5.**      **Erotuomarit**

Otteluissa käytetään Jääkiekkoliiton erotuomarikurssin suorittaneita erotuomareita.

Ottelut pyritään tuomitsemaan kahdella erotuomarilla.

Erotuomari voi myös osallistua kilpailuun pelaajana/joukkueenjohtajana.

**6.6.**      **Rangaistukset**

Ottelukieltoihin päättyvistä ratkaisuistaan tuomarineuvosto on velvollinen tarvittaessa (lisenssipelaajat) informoimaan Suomen Jääkiekkoliittoa. Ottelurangaistuksen saanut pelaaja ei ole edustus(peli)kelpoinen ennen kuin tuomarineuvosto on käsitellyt asian.

**6.7.**      **Joukkueen koko**

Joukkueeseen saa kuulua korkeintaan 20 henkilöä, joista yhden on oltava nimetty joukkueenjohtaja.

**6.8.**      **Vastalauseet**

Mahdollisesta vastalauseesta on ilmoitettava välittömästi ottelun päätyttyä. Kirjallinen vastalause on jätettävä viimeistään 10 minuutin kuluttua ottelun päättymisestä tuomarineuvostolle. Vastalauseen voi toimittaa vain nimetty joukkueenjohtaja.

**6.9.**      **Luovutukset**

Jos joukkue luopuu kilpailuista tai ilman pätevää syytä ei siihen osallistu, jää osanottomaksu järjestäjälle.

Jos joukkue joutuu luovuttamaan ottelun, on lopputulos 5–0 ei-rikkoneen joukkueen hyväksi tai saavutettu tulos, mikäli tämä on edullisempi ei-rikkoneelle joukkueelle.